**HRVATSKI JEZIK – KRITERIJI VREDNOVANJA USVOJENOSTI ODGOJNO-OBRAZOVNIH ISHODA**

**Sastavnice su vrednovanja u predmetu Hrvatski jezik:**

– hrvatski jezik i komunikacija

– književnost i stvaralaštvo

– kultura i mediji.

Za vrednovanje pisanih vezanih tekstova nastavnik će se služiti rubrikom (Rubrika 1), prilagođujući sadržajnu sastavnicu pojedinom tipu teksta. Nastavnik zadržava pravo oblikovanja ili korištenja drukčije rubrike za određeni tip teksta s kojom će upoznati i učenike. Može koristiti i rubrike koje je propisao NCVVO, osobito za pisanje eseja i sažetka.

**VREDNOVANJE PISANIH RADOVA (Rubrika 1)**

|  |  |  |
| --- | --- | --- |
| **SADRŽAJ** | Sadržajna sastavnica i podjela bodova prilagođavaju se tipu teksta koji se ocjenjuje i važnosti pojedinih podataka koje mora sadržavati. Tekst sadrži sve potrebne sadržajne podatke. Tvrdnje su dokazane i objašnjene. (10)Tekst uglavnom sadrži sve potrebne sadržajne podatke. Tvrdnje su dokazane i objašnjene. (7 – 9) Tekst djelomično sadrži potrebne sadržajne podatke. Tvrdnje su djelomično dokazane i objašnjene. (4 – 6)Tekst djelomično sadrži potrebne sadržajne podatke. Tvrdnje nisu dokazane ni objašnjene. (1 – 3)Tekst ne sadrži potrebne sadržajne podatke. Tvrdnje nisu dokazane ni objašnjene. (0) | **10** |
| **UPORABA STANDARDNOG JEZIKA** | Učenik dosljedno primjenjuje pravopisna pravila. | **2** |
| Učenik povremeno odstupa od pravopisnih normi. | **1** |
| Uočavaju se česta i sustavna odstupanja od pravopisnih pravila. | **0** |
| Učenik u potpunosti slijedi gramatička pravila hrvatskoga standardnoga jezika. | **2** |
| Učenik povremeno odstupa od gramatičkih normi. | **1** |
| Uočavaju se česta i sustavna odstupanja od gramatičkih pravila. | **0** |
| **STRUKTURA** | Učenik je oblikovao tekst kao sadržajno i logički povezanu trodijelnu cjelinu. | **2** |
| Sadržaj je djelomično usklađen sa strukturom. Nedostaje jedan dio strukture. | **1** |
| Sadržaj i struktura nisu usklađeni. | **0** |
| **SMISLENOST I POVEZANOST** | Učenik je smisleno i sadržajno povezao rečenice u tekst. | **2** |
| Uočljiva su povremena odstupanja u sadržajnom i logičnom povezivanju rečenica u tekst. | **1** |
| Rečenice nisu smisleno i sadržajno povezane u logičnu cjelinu. | **0** |
| **RJEČNIK I STIL** | Učenik odabire prikladne riječi i služi se raznovrsnim rječnikom. | **2** |
| Odabir je riječi uglavnom prikladan uz povremena ponavljanja ili nefunkcionalan odabir riječi. | **1** |
| Učestala je uporaba nefunkcionalnih riječi, a rječnik je nedovoljno razvijen. | **0** |
| Ukupan broj bodova:**20** | dovoljan (2) | 10 - 12 |
| dobar (3) | 13 – 15 |
| vrlo dobar (4) | 16 - 18 |
| odličan (5) | 19 – 20  |

Tekstovi pisani nečitljivim rukopisom vrednuju se ocjenom nedovoljan (1).

**Riješenost zadataka objektivnog/ zatvorenog tipa iz jezika vrednuje se na sljedeći način:**

dovoljan (2) 50 % - 62.5 %

dobar (3) 63 % - 75,5 %

vrlo dobar (4) 76 % - 88.5 %

odličan (5) 89 % - 100 %

**VREDNOVANJE USMENOG ODGOVORA**

|  |  |  |  |
| --- | --- | --- | --- |
|  | **SADRŽAJ** | **GRAMATIKA** | **RJEČNIK I STIL** |
| **ODLIČAN** | Pojmovi, ideje i problemi su točni. Navodi su obrazloženi. | Učenik se služi standardnim hrvatskim jezikom. | Učenik rabi prikladne riječi. Izražava se odgovarajućim stilom.  |
| **VRLO DOBAR** | Pojmovi, ideje i problemi su točni. Navodi su uglavnom obrazloženi.  | Učenik se služi standardnim hrvatskim jezikom uz nesustavna odstupanja. | Rječnik je razvijen uz rijetka ponavljanja i/ili neadekvatan odabir riječi. |
| **DOBAR** | Učenik navodi neke pojmove, ideje i probleme i uočava njihovu povezanost. | Učenik upotrebljava standardni hrvatski jezik uz povremena, sustavna odstupanja. | Rječnik je prikladan, ali nedovoljno razvijen uz česta ponavljanja. Uočljive su povremene stilske nepodudarnosti. |
| **DOVOLJAN** | Učenik prepoznaje temeljne pojmove i ideje, Argumentacija je nepotpuna. | Učenik ne primjenjuje norme hrvatskoga standardnog jezika. | Rječnik i stil su ograničeni i nefunkcionalni. |

Važnost određene sastavnice ocjenjivanja za konačnu ocjenu u usmenom odgovoru određuje nastavnik.

**VREDNOVANJE GOVORENJA**

|  |  |  |
| --- | --- | --- |
| **SADRŽAJ** | Učenik zna o temi. Učenik je naučio i primjereno predstavio pojmove. Argumentira ideje i potkrjepljuje ih primjerima. | 2 |
| Učenik cjelovito ne zna temu. Ne koristi uvijek odgovarajuće pojmove. Argumentacija nije potpuna. | 1 |
| Učenik ne zna temu. Ne vlada temeljnim pojmovima. Izostaje valjana argumentacija. | 0 |
| **GRAMATIKA I PRAVOGOVOR** | Učenik točno primjenjuje gramatičke i pravogovorne norme standardnoga jezika. | 2 |
| Učenik odstupa od pravogovornih i gramatičkih normi i služi se kolokvijalizmima, lokalizmima i/ili žargonizmima. | 1 |
| Učenik odstupa od pravogovornih i gramatičkih normi standardnoga jezika. Prevladavaju elementi lokalnoga govora i/ili žargona. | 0 |
| **STRUKTURA I OBLIKOVANJE** | Izlaganje je primjereno i jasne je, trodijelne strukture. U uvodu govora predstavljena je tema. Razrada je teme jasna i pregledna. Učenik je u završetku sažeo temeljne misli i ideje. | 2 |
| Struktura i sadržaj govora nisu u cijelosti usklađeni. U nekim dijelovima govora prisutna su odstupanja u oblikovanju sadržaja i/ili nedostaje jedan od dijelova govora. | 1 |
| Struktura i sadržaj govora nisu usklađeni. Ne raspoznaje se trodijelna struktura govora. | 0 |
| **RJEČNIK I STIL** | Rječnik je prilagođen govornoj vrsti i funkcionalnome stilu.  | 2 |
| Učenikov izbor riječi u nekim je situacijama nefunkcionalan. | 1 |
| Učenikov je rječnik ograničen. Zapaža se nefunkcionalan izbor riječi. | 0 |
| **SMISLENOST I LOGIČNOST** | Rečenice su smislene i međusobno povezane.  | 2 |
| Rečenice povremeno ne slijede logičku nit pa se gubi smisao, što otežava praćenje govora. | 1 |
| Rečenice nisu sadržajno i smisleno povezane.  | 0 |
| **NEVERBALNA KOMUNIKACIJA** | Učenik ne čita izlaganje. Uspostavlja kontakt očima sa slušateljima. Ton i tempo govorenja prilagođeni su slušateljstvu. Geste i mimika usklađeni su s temom i namjenom govora. | 2 |
| Učenik ne uspostavlja uvijek kontakt očima sa slušateljima. Učenik čita dijelove izlaganja. Rečenična intonacija, ton i tempo povremeno ne odgovaraju temi i djelomično su prilagođeni slušateljima. | 1 |
| Učenik čita tekst i ne uspostavlja kontakt sa slušateljima. Rečenična intonacija, tempo i ton nisu prilagođeni slušateljstvu i/ili temi. Geste i mimika nisu usklađeni s temom i namjenom govora. | 0 |
| **UPRAVLJANJE VREMENOM** | Učenik se drži zadanoga vremena. | 1 |
| Učenikovo je izlaganje prekratko ili predugo. | 0 |

|  |  |  |
| --- | --- | --- |
| Ukupan broj bodova**13** | dovoljan (2) | 6 - 7 bodova |
| dobar (3) | 8 - 9 bodova |
| vrlo dobar (4) | 10 - 11 bodova |
| odličan (5) | 12 - 13 bodova |

**Zaključna ocjena nije aritmetička sredina ocjena tijekom godine.**

**Za zaključnu ocjenu dovoljan učenik mora pročitati sve lektire i ovladati svim predviđenim sadržajima za ovladavanje ishodima na dovoljnoj razini.**

Navedeni kriteriji vrednovanja prilagođena su inačica kriterija vrednovanja predstavljenih na Županijskom stručnom skupu nastavnika Hrvatskog jezika u Splitu 2022. godine.